《饮仙阁》
宋代·华岳

槽头压尽春山绿，槽下真珠泻醽醁。骚人一笑倾盖盘，满面春风涨红玉。

少陵得此不欲言，乃指八子为中仙。主人倾盖慕此意，一阁新构堂西偏。

于今世态薄于纸，何必劳心问青紫。愿君醉我金屈卮，万事过耳同风飞。

醺醺和月尚栽竹，长啸一声归翠微。

作者简介：华岳，南宋诗人。生卒年不详，字子西，贵池（今属安徽）人。因读书于贵池齐山翠微亭，自号翠微，武学生。开禧元年（1205）因上书请诛韩侂胄、苏师旦，下建宁（今福建建瓯）狱。韩侂胄诛，放还。嘉定十年(1217)，登武科第一，为殿前司官属。密谋除去丞相史弥远，下临安狱，杖死东市。其诗豪纵，有《翠微北征录》。